open-index/open-wikipedia-markdown huggingface dataset:
Egentliga Finland

**Egentliga Finland** (finsk: *Varsinais-Suomi*) er et landskap i Finland.  Det strekker seg fra den svenskspråklige kysten med skjærgårdskommunene mot Åland og innover mot det finskspråklige innlandet.  Til landskapet hører blant annet byene Åbo og Salo. Egentliga Finland grenser til landskapene Satakunta, Egentliga Tavastland og Nyland. Over skjærgårdssundet Skiftet grenser det til Åland i vest. 

Egentliga Finlands våpen ble tatt i bruk i 1557 etter at Gustav Vasas sønn Johan i 1556 hadde fått det som dengang var Finland som hertugdømme. Dette var dagens landskap Egentliga Finland, samt landskapet Satakunta grensende mot nord. Våpenet har derfor en hertugkrone. Det kan synes som om hertug Johan senere tok flagget fra sitt tidligere forvaltningsområde som en symbol for hele Sverige, da han som kong Johan III av Sverige tok i bruk det nåværende svenske flagget i 1569.

## Kommuner og regioner
Egentliga Finland består av 27 kommuner, hvorav 11 er byer. Den 1. januar 2009 ble følgende kommunesammenslåinger gjennomført. Kommunene Lemo og Villnäs ble slått sammen med Masku, kommunene Merimasku, Rimito og Velkua ble slått sammen med Nådendal, Vahto kommune ble slått sammen med Rusko, Pikis kommune ble slått sammen med S:t Karins, kommunene Alastaro og Mellilä ble sått sammen med Loimaa, Yläne kommune ble slått sammen med Pöytyä, kommunene Dragsfjärd, Kimito og Västanfjärd ble slått sammen til Kimitoön, kommunene Houtskär, Iniö, Korpo og Nagu ble sått sammen med Pargas, og kommunene Bjärnå, Finby, Halikko, Kiikala, Kisko, Kuusjoki, Muurla, S:t Bertils og Suomusjärvi ble slått sammen med Salo.
  
Kommunene i landskapet utgjør fem økonomiske regioner. Nedenstående oversikt viser hvordan kommunene fordeler seg på de fem økonomiske regionene. Byene er oppført med fet skrift.

Åboland er tospråklig med svensk som majoritetsspråk. Åbo økonomiske region er også tospråklig, men her danner de svenskspråklige bare en liten minoritet. De øvrige regionene er enspråklig finske.

## Befolkningsutvikling

## Se også
*Finlands kommuner
*Finlands økonomiske regioner
*Finlands landskap
*Regionforvaltningsverk

## Referanser


## Eksterne lenker
* 
* ''Uppslagsverket Finland'', Egentliga Finland
* Egentliga Finlands förbund

__NOEDITSECTION__
Jacques Lüthy

**Jacques Lüthy** (født 11. juli 1959 i Charmey) er en tidligere sveitsisk alpinist. Han oppnådde best resultater i de tekniske disiplinene (slalåm og storslalåm).

Karrierens høydepunkt var bronsemedaljen i slalåmrennet i OL 1980 i Lake Placid.

9. desember 1978 debuterte Lüthy i verdenscupen i storslalåmrennet i Schladming, der han endte på 10.-plass. Omtrent en måned senere, 16. januar 1979, oppnådde han sin første pallplassering, da han tok tredjeplassen i storslalåmrennet i Adelboden. Han gikk aldri helt til topps i noe enkeltrenn i verdenscupen, men oppnådde 8 pallplasseringer i løpet av karrieren (6 i storslalåm og 2 i slalåm).

Han kom på tredjeplass sammenlagt i storslalåmcupen sesongen 1979/80. Det samme året oppnådde han sin beste plassering i totalsammendraget med en sjetteplass. 
 
## Referanser


## Eksterne lenker
*
Vindeleka

**Vindeleka Barne- og Ungdomsteater** ble startet i 1994 med utgangspunkt i Røde Mølle i Fredrikstad.

Vindeleka er et frittstående barne- og ungdomsteater som drives av aktørenes foresatte. Teaterets formål er å gi et helårstilbud til barn og ungdom i Fredrikstad. Målsetningen er å sette opp en stor oppsetning hvert år i høstsemesteret. Vindeleka Barne- og Ungdomsteater ønsker å gi barn og ungdom mulighet til egenutvikling og personlig vekst, derfor får alle aktørene aktive roller i Vindelekas teateroppsetninger.

1994 - Et juleeventyr

1995 - Skjønnheten og udyret

1996 - Et førjulsmareritt

1997 - Annie

1998 - Jungelboken

1999 - Ælvefolket

2000 - Charlie og sjokoladefabrikken

2001 - Rockeulven

2002 - Skatten fra Santa Maria

2003 - Ronja Røverdatter

2004 - Alice i Eventyrland

2005 - Askepott og Lillemus-Mei

2006 - Robin Hood

2007 - Peter Pan

2008 - Willy Nilsen

2009 - Pippi

2010 - Trollmannen fra Oz

2011 - Rødhette på ville veier

2012 - Folk og røvere i Kardemomme by

2013 - Skjønnheten og udyret

2014 - Mulan

2015 - Robin Hood

2016 - Aladdin

2017 - Den lille havfruen

2018 - Madagaskar

2019 - Shrek

2020 - Rødhette på ville veier (kun intern visning pga korona)

2021 - Skjønnheten og udyret

2022 - Aladdin

2023 - Den lille havfruen

2024 - Snødronningen - en amazing musikal, premiere 17. oktober

## Eksterne lenker
* Vindelekas hjemmeside
Máel Sechnaill mac Domnaill

**Máel Sechnaill mac Domnaill** (død 2. september 1022), også kalt **Máel Sechnaill Mór** eller **Máel Sechnaill II**, var konge av Mide og overkonge av Irland. Han levde samtidig som Brian Boru, som avsatte ham som overkonge i 1002.

Máel Sechnaill tilhørte klanen Clann Cholmáin av den sørlige greinen av Uí Néill. Hans farfar var Donnchad Donn, sønn av Flann Sinna, som igjen var sønn av den første Máel Sechnaill, Máel Sechnaill mac Maíl Ruanaid.

Tittelen overkonge av Irland hadde i flere hundre år tilhørt menn fra forskjellige klaner av Uí Néill. På Máel Sechnaills tid vekslet tittelen mellom Clann Cholmáin i sør og klanen Cenél nEógain i nord, slik at han etterfulgte Domnall ua Néill i 980. Denne ordningen endte da Brian Boru satte Máel Sechnaill til side og selv tok tittelen i 1002.

Máel Sechnaill innledet sin tid som overkonge med en knusende seier over norrøne styrker under Olav Kvårans ledelse i slaget ved Tara. Máel Sechnaill var en tid gift med Gormflaith, enken etter Olav Kvåran. Hun ble senere gift med Brian Boru.

Etter Brians død i slaget ved Clontarf Langfredag 1014, klarte Máel Sechnaill å ta tilbake tittelen overkonge i navnet. Men en overkonge som virkelig regjerte over Irland fikk ikke landet igjen før Brians sønnesønn Toirdhealbhach Ua Briain kom til makten i 1050-årene. Det kom aldri flere overkonger fra Clann Cholmáin etter Máel Sechnaill. Fra den nordlige grenen av Uí Néill, Cenél nEógain, kom det to: Domnall ua Lochlainn og Muirchertach MacLochlainn.

Máel Sechnaills ettermæle er preget av at han kom i skyggen av den samtidige Brian Boru. Han huskes mest som kongen Brian tilsidesatte. Han var likevel overkonge i to lange perioder og var også den første irske kongen som virkelig utfordret det irsk-norrøne kongeriket Dublin. Den offisielle grunnleggelsen av Dublin regnes til 988, året da Máel Sechnaill beleiret byen og tvang Olav Kvårans sønn Járnkné Olavsson (irsk:*Glun Iarainn*) til å anerkjenne ham og til å betale skatt. (Datoen er omdiskutert, andre kilder fastsetter beleiringen av Dublin til 989, i Járnknés bror Sigtrygg Silkeskjeggs regjeringstid.)

## Referanser
Per Olaf Green

**Per Olaf Green** (født 17. juli 1950 i Beitstad)
er en norsk musiker (trekkspill) kjent fra flere innspillinger innen jazz (også som vibrafonist) og gammeldans.

Han var tidlig med i det lokale «Djangos» (1964-67).
Green har også bidratt på utgivelser med Ove Bjørken, Leidulf Hafsmo, Asmund Bjørken og Bjørn Krokfoss.
Med Ove Bjørken var han musiker ved Trøndelag Teater i oppsetningen *nu går det over egg og stokk* med Jakob Margido Esp.  Han har drevet meget som instruktør, og ga ut *Vi spiller [[The Beatles]] - 5 melodier arrangert for el.orgel* (Trønderforlaget, 1994).
Han er i dag bosatt i Klæbu der han leder det lokale Klæbu Spelmannslag.

## Referanser
Taxi, Taxi

***Taxi, Taxi*** er en norsk komiserie med Kvinner på randen-trioen som gikk på NRK1 i 2003. Handlingen startet med at overinkassosjefen ved kemnerkontoret i Bergen ble funnet død i Martin Nilsens drosje, kvalt av et Rosenborg-skjerf. Absurd humor var det det bærende elementet i serien, og man fikk se flere av de kjente figurene til trioen, som for eksempel taxisjåførene. Dat var i alt 32 karakter i serien. Fortellerstemmen tilhørte Helge Jordal. Serien gikk på lørdagskvelder. 

Premieren ble sett av 948 000 og hadde en markedsandel på 63,4 prosent.  Bergens Tidene var positiv å ga serien terningkast 5. Stavanger Aftenblad ga terningkast 2, mens Dagbladet ga terningkast 1. 

## Referanser
Technotronic

**Technotronic** er en belgisk house–musikkduo, med **Manuela Kamosi** (f. 1973) på vokal, fra sent på 1980-tallet som hadde sin største hit i 1989, med *«Pump Up The Jam»*, som i utgangspunktet skulle være en instrumental og som har blitt remixet utallige ganger.

## Eksterne lenker
* 
* 
*
Finnhvalslekten

* blåhval
* brydehval
* dvergbrydehval
* finnhval
* vågehval
* Omuras dvergbrydehval
* seihval
* sørlig vågehval

**Finnhvalslekten** (*Balaenoptera*) eller **ekte finnhvaler** er den største gruppen av finnhvaler, som ellers også inkluderer to andre slekter. Finnhvalslekten inkluderer åtte arter, blant annet det største pattedyret som noen gang har levd på Jorden, den enorme blåhvalen som kan bli mer en 140 tonn tung og over 30 meter lang.

## Beskrivelse
De ekte finnhvalene (finnhvalslekten) er hurtige svømmere som har en slank, strømlinjet torpedolignende kropp. Alle har en rekke lengdefurer på undersiden av kroppen som går fra munnen og bakover til navlen (bortsett fra seihvalen, som har kortere furer). Disse gjør at munnen kan utvide seg veldig når hvalen spiser.

## Utbredelse
Finnhvaler finnes over hele verden: Blå-, finn-, knøl-, sei- og vågehval har bestander i alle verdenshavene; og de to brydehvalartene finner man i Atlanterhavet, Stillehavet og Indiahavet, kun fraværende fra Arktis og Antarktis.

## Habitat
De fleste finnhvaler oppholder seg på åpent havet: unntaket er brydehvalene (som vanligvis kan finnes nær land året rundt). Merkelig nok er det de største og de minste artene som gjerne oppholder seg i de kaldeste havene; finnhvaler pleier ikke å gå så nær iskanten; og seihvaler holder seg helst til tempererte farvann på den nordlige halvkule.

## Atferd
De fleste finnhvaler parer seg i temperert vann i løpet av vinteren og migrerer mot varmere strøk som er rike på plankton og krill i den korte polarsommeren.

## Slekter og arter
I november 2003 ble det oppdaget en ny finnhvalart, som inntil videre har fått det vitenskapelige navnet *[[Balaenoptera omurai]]* (etter den japanske forskern Omura som oppdaget den). Denne arten er mindre enn de tradisjonelle finnhvalene, som den ellers ligner på. Tidligere har man trodd at dette var en hval som ikke var fullt utvokst, men etter funn gjort i indo-stillehavsområdet slo forskerne fast at det var snakk om en ny og mindre art, som ennå ikke har fått et tradisjonelt navn.

* *Balaenoptera* (finnhvalslekten)
** *[[Balaenoptera physalus]]* (finnhval)
** *[[Balaenoptera borealis]]* (seihval)
** *[[Balaenoptera brydei]]* (brydehval) 
** *[[Balaenoptera edeni]]* (dvergbrydehval, Edens hval)
** *[[Balaenoptera musculus]]* (blåhval)
** *[[Balaenoptera acutorostrata]]* (vågehval)
** *[[Balaenoptera bonaerensis]]* (sørlig vågehval, Antarktis vågehval)
** *[[Balaenoptera omurai]]* (Omuras dvergbrydehval)

## Referanser


## Eksterne lenker
*
Skyggelue

**Skyggelue**, også kalt **kaps** og (sjeldnere) **skjermlue**, er ei lue som har en kort eller lang skygge foran, det vil si en solskjerm eller stiv brem. Skyggeluer har vanligvis myk pull av tekstil og finnes i en mengde modeller og formvarianter, blant annet som baseballuer, jegerluer, student- og russeluer, myke sixpencer, skipper-, kaptein- og andre uniformsluer med skygge (høyluer, stive kepier og annet), kinesiske mao-luer og hygieniske engangsluer i papir.

## Baseballuer
Amerikanske baseballuer, skaterluer og liknende modeller kalles på norsk ofte *kaps* etter flertallsformen av det engelske ordet for «lue». En norsk kaps vil på engelsk ofte kalles *baseball cap*. Slike luer har lang, gjerne krum skygge og kan være dekorerrt, oftest med et merke,  for eksempel en reklamelogo, på skjermen eller foran på pullen. På baksida av lua, det vil si i nakken eller bakhodet,  er det ofte et bånd som kan strammes for å justere omkretsen slik at lua sitter godt på hoder med ulik størrelse. Mennesker med langt hår binder i blant håret i en hestehale og drar den gjennom åpningen over tilpasningsmekanismen. Enkle kapser kan ha plastskjerm og pull av tynt stoff.

## Hodeplagg med solskjerming
Andre hodeplagg med solskjerm over øynene er pannebånd med skygge. Også mange hatter har smale eller breie hattebremmer som danner skygge for sola og beskytter mot regn i ansiktet. 

Forløperen for uniformsluene med høy, rund, ofte stram pull og blank skjerm festet til et ringformet, stivt pannebånd var de høye sjakoene som var vanlige på 1800-tallet. 

## Skyggeluer på andre språk

Skyggelue kan på dansk blant annet kalles *kasket* (på norsk skrives det *kaskett*), på svensk *skärmmössa*, *vegamössa*,  *keps* og *kepa*, på tysk *schirmmütze*, på engelsk *baseball cap*, *peaked cap* (britisk-engelsk), *visor cap* (amerikansk-engelsk) og *flat cap*, alt etter hvilken type en omtaler.


Fil:Vaaler kopi.jpg|Johan Vaaler med norsk studenterlue med skygge 1887. Slike svarte studenterluer var vanlig fram til 1980-tallet som tegn på bestått examen artium. De mer uhøytidelige russeluene oppstod omtrent samtidig.
Fil:Paul_Hausser.jpg|Den tyske Waffen-SS-generalen Paul Hausser i militær høylue med karakteristisk hodeskallesymbol i 1945. Denne typen uniformsluer oppstod i siste halvdel av 1800-tallet blant annet som en videreutvikling av de lave sjakoene. Tilsvarende tjenesteluer er i bruk i svært mange land.
Fil:VladimirMasorin.jpg|Vladimir Masorin, øverstkommanderende i den russiske marinen, iført gallauniform i 2007. Russiske høyluer har tradisjonelt en stor, rund pull.


## Se også
* Høylue
* Kepi
* Sixpence
* Studenterlue
* Matroslue

## Referanser




## Eksterne lenker
*
Temptation Island

***Temptation Island*** er en amerikansk reality-serie som gikk på Fox-TV fra 2001 til 2003. Serien var temmelig kontroversiell da den gikk. Det kom av at konseptet gikk ut på å samle en rekke par på en idyllisk sydhavsøy. Der skulle en gruppe single menn og kvinner teste parenes lojalitet. Programmet ble sendt tre sesonger og ble alle år ledet av Mark L. Walberg. Konseptet ble solgt til en rekke land, blant annet så ble en skandinavisk versjon sendt fra 2002 til 2003.

Serien ble moderat suksess i de fleste land og gikk som regel en eller to sesonger.

Selve konseptet ble utviklet av nederlandske Endemol.

## Andre land som lagde sin egen versjon av serien

## Referanser


## Eksterne lenker
*
Norsk Republikansk Allianse

**Norsk Republikansk Allianse** var et politisk parti i Norge, etablert først på 2000-tallet av Erland Skattem (1931–2021), pensjonert offiser og eier av Storfosen gods i Ørland kommune.

Partiet ville avskaffe monarkiet og bekjempe hva det anså som et klikkstyre i Norge. Partiet hadde et nasjonalistisk grunnsyn og forfektet en stram innvandringspolitikk, opprusting av forsvaret og en proteksjonistisk og desentraliserende økonomisk politikk.

Norsk Republikansk Allianse forsøkte å stille liste i Sør-Trøndelag ved stortingsvalget i 2001, men listeforslaget ble underkjent av fylkesvalgstyret. Ved stortingsvalget i 2005 klarte partiet å stille liste i Sør-Trøndelag og fikk 92 stemmer. Ved valget i 2009 stilte partiet liste i Oslo, også med Skattem som førstekandidat. Partiet fikk 54 stemmer og ble minste parti på landsbasis.

## Referanser
Eddie’s Archive

***Eddie's Archive*** er en samleboks fra det britiske heavy metal-bandet Iron Maiden, utgitt 4. november 2002. Boksen inneholder CD-ene *Beast over Hammersmith*, *Best of B-sides* og *BBC Archives*. I tillegg til albumene følger det med et shotglass formet som maskoten Eddie, samt et familietre over Iron Maidens medlemmer og deres eventuelle tilknytninger til andre band.

## Beast over Hammersmith
***Beast over Hammersmith*** er et konsertalbum innspilt i løpet av *[[The Number of the Beast|Beast on the Road]]*-turneen. *Beast over Hammersmith* ble utgitt 20 år etter det ble innspilt. Albumet ble spilt inn i Hammersmith Odeon og var den siste innspillingen med trommeslageren Clive Burr som ble erstattet med nåværende trommeslager Nicko McBrain. *Beast over Hammersmith* er også en av Bruce Dickinsons første opptredener for bandet. Dette albumet inneholder materiale fra *[[The Number of the Beast]]*-albumet selv om det ble spilt inn før utgivelsen av *The Number of the Beast*.

### Sporliste
;Disk 1
# «Murders in the Rue Morgue» (4:32)
# «Wrathchild» (3:31)
# «Run to the Hills» (4:19)
# «Children of the Damned» (4:39)
# «The Number of the Beast» (5:07)
# «Another Life» (3:45)
# «Killers» (5:47)
# «22 Acacia Avenue» (6:55)
# «Total Eclipse» (4:14)

;Disk 2
# «Transylvania» (5:50)
# «The Prisoner» (5:49)
# «Hallowed Be Thy Name» (7:31)
# «Phantom of the Opera» (6:53)
# «Iron Maiden» (4:21)
# «Sanctuary» (4:12)
# «Drifter» (9:19)
# «Running Free» (3:44)
# «Prowler» (5:00)

## Eksterne lenker
*
The Restoration Church of the Latter Day Saints

**The Restoration Church of the Latter Day Saints** er et samfunn av Siste Dagers Hellige. Samfunnet ble til i løpet av 1980- og 1990-årene og ble organisert i Missouri av personer som hadde brutt med Den Reorganiserte Jesu Kristi Kirke av Siste Dagers Hellige.

Samfunnet gjør bruk av Bibelen, Mormons Bok og Lære og pakter, men ikke Den kostelige perle.

## Referanser
The Remnant Church of the Latter Day Saints

**The Remnant Church of the Latter Day Saints** er en gruppe av Siste Dagers Hellige. Samfunnet ble organisert i 2000 av en gruppe som hadde forlatt Den Reorganiserte Jesu Kristi Kirke av Siste Dagers Hellige og som hevdet at den sanne kirken ble gjenopprettet av Gud. Kirkens profet er en etterkommer av Joseph Smith.

## Referanser
Tid for reise

***Tid for reise*** er en norsk temaorientert reiseserie som gikk på TV 2 fra 2000 til 2001. Utfluktene gikk både til Norge og utlandet. Programmet ble ledet Sarah Natasha Melbye, mens Øyvind Mund, Klaus Holthe og Karine Næss var reisereportere.

Parallelt gikk også TV 2-seriene *[[Tid for mat]]* og *[[Tid for hage]]*.

Premieren ble sett av 555 000.

## Referanser


## Eksterne lenker
*
Den blå sandens hemmelighet

***Den Blå Sandens hemmelighet*** (パタパタ飛行船の冒険 Patapata Hikousen no Bouken) er en japansk/koreansk animeserie (tegnefilmserie) fra 2002. Den er løst basert på to av Jules Vernes bøker; *Face au drapeau* (1896, eng. *Facing the Flag*) og *L'Étonnante aventure de la mission Barsac* (1919, direkte oversatt: *The Astonishing Adventures of the Barsac Mission*; utgitt på engelsk som *Into the Niger Bend: Part One of the Barsac Mission* og *The City in the Sahara: Part Two of the Barsac Mission*). *Barsac Mission*-boka var uferdig da Jules Verne døde i 1905, men ble senere fullført av sønnen Michel Verne og utgitt i 1919.

Tegnefilmserien handler om den unge jenta Jane Buxton, hvis bror George er forsvunnet i det mystiske Østen. Hun drar for å finne ham, og fra episode til episode utvikles historien om hennes reise og søken etter sin bror.

Serien er på 26 episoder, fordelt på to sesonger á 13 episoder. I sesong 2 forandret innledningen seg noe med enkelte klipp hentet fra denne sesongens episoder.

### Handling

Janes mor dør etter å ha født Jane, og hennes far, en rik aristokrat, gifter seg snart med en annen kvinne som har en sønn ved navn William, han forakter hans nye far og bror. George og Jane vokser opp med drømmen om å lage en flymaskin. George er overbevist om at den asiatiske sanden bærer på en hemmelighet; en mystisk blå sand som kan få maskiner til å fly. Han drar på en ekspedisjon for å finne denne besynderlige substansen, men er etter kort tid rapportert henrettet for forræderi. William forsvinner også. 

Etter at hun mottar et usignert brev som inneholder en håndfull med lyseblå sand som svever i luften, er Jane sikker på at broren hennes er i live og reiser til Østen for å finne ham samt bevise hans uskyld. Det er mange mysterier som venter Jane og hennes nye venner på reisen. Men kanskje et mysterium bør forbli et mysterium?

## Eksterne lenker
*
*http://myanimelist.net/anime/708/Patapata_Hikousen_no_Bouken nedlastet 04.06.2016, skrevet av: ANN
Indisk nasjonalkalender

**Den indiske nasjonalkalender**, også kalt **sakakalenderen** eller **Shaka Samwat**, er en offisiell kalenderen i India, ved siden av den gregorianske kalender. Den brukes blant annet av offentlige myndigheter, *[[Gazette of India]]*, *[[All India Radio]]* og andre. Utenfor formelle sammenhenger er den lite brukt. 

Nasjonalkalenderen regnes som en av hindukalendrene.
Caisse d’Epargne (bank)

**Caisse d'Epargne** er en fransk bank grunnlagt i 1818. Selskapet var hovedsponsor til sykkellaget Caisse d'Epargne.

## Eksterne lenker
*
Sjanti

**Sjanti** (fra engelsk *shanty*, *chant(e)y*, muligens fra fransk *chantez* «syng») er en type arbeidssang sunget av sjøfolk.

Sjøfolk kunne nok synge viser på frivakta også, men sjantien ble brukt til arbeid, og var et middel til å få et lite og utslitt mannskap til å yte maksimalt. Arbeidssang kan brukes til å lette arbeid på mange måter, men den vanligste er gjennom rytmen.

I sangbøker kan sjantiene være inndelt i en stor mengde kategorier etter hvilket arbeid de ble brukt til. Det kan være snakk om pumpesjantier, varpesjantier, gangspillsjantier, rykkesjantier, halesjantier og hivesjantier, men dersom vi ser på sangens konkrete funksjon i forhold til arbeidet, kan vi stort sett dele dem inn i bare tre grupper:

Arbeid som går i jevn takt, trenger en sang som går i jevn marsjtakt eller valsetakt. Slike sanger kaller vi generelt arbeidstaktsang eller taktsjantier. De kan brukes til pumping, gangspill, varping etc. Eksempel på slike sjantier er: *Santianna, Rio Grande, Svineper, A rowing, Homeward bound* og mange flere.

Andre, tyngre arbeid kunne trenge at alle tok et kraftig rykketak samtidig. Da trenger man et signal, for eksempel «Å hå!» Dersom man bruker sang i stedet for arbeidsropet, kaller vi det arbeidsropsang. Blant sjantiene finner vi to typer ropsang, halesjanti og rykkesjanti (på engelsk longhawl og shorthawl).

Halesjantien brukes når det trengs en lang rekke rykketak, for eksempel ved heising av tunge seil. Disse sjantiene består av en lang rekke sololinjer med korlinjer mellom. Sjantimannen sang eller improviserte sololinjene mens hele gjengen sang med i korpartiene, som inneholdt to signal til rykketak. Eksempel på halesjantier er *Ane Madam, Reuben Ranzo, Sally Brown, Blow the man down* og flere.

Ved stramming av slakk rigg eller seilrulling var et kraftig rykketak nok. Rykkesjantien består derfor bare av en sololinje etterfulgt av en korlinje med rykketaket som et brøl til slutt. Fra norske skuter kjenner vi bare noen få slike sjantier: *Paddy Doyle* og *Hanging Johnny* er eksempler.

I sjantien er teksten helt underordnet funksjonen. Derfor fikk mange sjantier først logisk og sammenhengende tekst etter at seilskutetiden var over. Da overlevde sjantiene fordi de var velegnet som allsang.

Henrik Wergeland var visstnok den første i Norge som viet sjømannssangene spesiell oppmerksomhet. Han diktet også selv i sjanti-stil og nyttet tradisjonelle omkved og melodier. Han utgav også den første samling med sanger for sjømenn i 1839: *Samling af Sange og Digte for den norske Sjømand*. Et av hans kjente dikt fra dødsleiet, «Sidste Reis» er skapt i tradisjonen fra sjømannsvisene.

## Referanser


## Litteratur
*Olav Bakken og Oddbjørn Stølen, *Shantyboka*. Oslo 1979
*Velle Espeland, *Blow boys blow: sjanties frå [[Diderik Brochmann]]s samlingar*. Oslo 1981
*Stan Hugill, *Shanties from the Seven Seas*, London 1961
* Anne Jorunn Kydland, 2008: «Henrik Wergelands forhold til musikk» i *Lombnæs og Holljen Thon (red), Bedre tiders morgenrøde ...*
* Velle Espeland, Sjantiens klassereise: frå seglskutedekk til lydstudio, i *Norsk Folkemusikklag, skrift nr. 22* – 2008, s. 91 – 107
Omega Pharma-Lotto

**Omega Pharma-Lotto** var et belgisk sykkellag, sponset av det belgiske nasjonallotteriet og Omega Pharma. I 2005 og 2006 het laget **Davitamon-Lotto**, i 2007 **Predictor-Lotto** og i 2008-2009 **Silence-Lotto** ettersom Omega Pharma valgte å profilere henholdsvis Davitamon vitaminer, deres graviditetstest og et snorke-produkt.

Etter at sponsoren Omega Pharma gikk over til Quick Step etter 2011-sesongen, opphørte laget, men de fleste rytterne gikk over til det nyoppstartede Lotto-Belisol.

## Rytterne 2011

## Se også
* Liste over Lottos proffseire

## Referanser


## Eksterne lenker
* 
* Hjemmeside


Fil:Robbie McEwen.jpg|Robbie McEwen i *Davitamon-Lotto*
Fil:Cadel Evans 2008 Bay Cycling Classic Stage3 2.jpg|Cadel Evans i *Predictor-Lotto*
Fil:Leif Hoste 2008.jpg|Leif Hoste i *Silence-Lotto*
Fil:Ljungblad 4JDD 2010.JPG|Jonas Ljungblad i *Omega Pharma-Lotto* 2010
Tiden før Tim

***Tiden før Tim*** er en norsk dramaserie for barn og unge som gikk på NRK1 i 2002. Serien handler om 13 år gamle Tim som blir liggende i koma etter en bussulykke. Regi var ved Anne-Marie Nørholm og manus var ved Petter S. Rosenlund. Serien gikk på lørdagskvelder, like etter Barne-TV.

Serien fikk Amandaprisen for beste barne- og ungdomsserie.

## Handling
Tim er 13 år og spiller i korps. Korpset skal på busstur, men underveis forulykker bussen, og Tim, som er den hardest skadde, blir liggende i koma. Midt oppe i det hele har Tim en mistanke om at hans far er utro, og det må han gjøre noe med.

## I rollene
* Niklas James Knudsen – Tim
* Noah Vagle – Lester, lillebroren til Tim (er med i alle episodene)
* Turid Gunnes – Tims mor
* Sven Nordin – Tims far
* Nøste Schwab – Tims bestemor
* Per Theodor Haugen – Tims bestefar
* Cecilia S. Jørgensen – Nina (episode 1&2)
* Liv Bernhoft Osa – Ninas mor
* Gard B. Eidsvold – Ninas far
* Axel Fidje Zeiner – Lars (episode 3)
* Trine Svendsen – Lars' mor
* Johannes Joner – Lars' far
* Petrine Nyhus – Hilde (episode 4)
* Agnete Haaland – Rektor Hoem og Hildes fostermor
* Andrine Sæther – Hildes biolgiske mor
* Kjetil R. Askeland – Tor (episode 4)
* Carina Skaug – Marte (episode 5)
* Kristin Kajander – Martes mor 
* Kim Haugen – Martes far
* Marthe Sofie Løkeland Eide – Vibeke (er med i alle episodene)
* Jon Eivind Gullord
* Per Egil Aske
* Trond Brænne
* Kåre Conradi
* Oddvar Hellan
* Lasse Kolsrud

## Om karakterene
* De to første episodene handler om Nina. Hun har en overambisiøs mor, som helst av alt vil at Nina skal bli modell, noe som Nina ikke er særlig klar for.
* Episode tre handler om Lars. Han spiller i korpset til Tim og har en alkoholisert far.
* Episode fire handler om Hilde som har to mødre; en fostermor som hun bor hos, og en biologisk mor som gjerne vil at Hilde skal bo hos henne.
* Den femte episoden er om Marte som har skilte foreldre, og som finner sitt eget lille krypinn fordi hun ikke blir tatt godt nok vare på av far og mor.
* Vibeke er i serien forelsket i Tim. ”Tiden før Tim” er også en kjærlighetshistorie. Etter hvert går det også opp for Tim at hun kanskje er ei jente å satse på.
* Lester er alltid opptatt med nye ideer, og hjelper Tim med å dele ut avisen.

## Referanser


## Eksterne lenker
* NRK Arkivet
*
Decathlon CMA CGM Team

**Decathlon CMA CGM Team** er et fransk sykkellag.

Laget fikk ikke lisens til den første ProTouren, og var derfor avhenging av å bli invitert til store franske sykkelløp som Paris-Nice, Paris–Roubaix og Tour de France. Etter å ha signert sterke ryttere som Francisco Mancebo og Christophe Moreau, fikk laget tildelt ProTour-lisensen til det nedlagte Fassa Bortolo-laget. AG2R var det eneste reelle valget etter at Comunidad Valenciana trakk sin søknad og Fassa Bortolos gamle sportsdirektør Giancarlo Ferrettis nye lag ikke hadde de nødvendige midlene som må til for å stille i ProTouren.

Laget har tidligere gått under navnene Chazal (1992–1995), Petit Casino (1996), Casino-ag2r Prévoyance (1997–1999), ag2r Prévoyance (2000–2007).

## 2026
### Ryttere

### Seire

## Eksterne lenker
*
Team Gerolsteiner

**Gerolsteiner** var et tysk sykkellag med ProTour-lisens. Laget var sponset av mineralvannprodusenten Gerolsteiner Brunnen og sykkelprodusenten Specialized. Gerolsteiner ble stiftet i 1998 av manager Hans-Michael Holczer og sportsdirektørene  Rolf Gölz og Christian Henn. Signeringen av Georg Totschnig i 2001 sikret laget en plass i 1.divisjon. Laget deltok i Tour de France for første gang i 2003. 
4. september 2007 gav sponsoren Gerolsteiner Brunnen beskjed om at de ikke ville forlenge avtalen som gikk ut etter sesongen 2008. Lagledelsen klarte ikke å finne en ny sponsor, og laget ble derfor lagt ned.

## 2008

### Rytterne

## Seiere 2007

## Eksterne lenker
*
John Harvey

**John Harvey** (født 21. desember 1938 i London) er en britisk forfatter.

John Harvey studerte ved University of London og Hatfield Polytechnic, før han tok mastergraden i *American Studies* ved University of Nottingham. Han underviste i engelsk og litteratur på ungdomstrinnet («secondary school») inntil 1975, da han ble forfatter på heltid. Mellom 1980 og 1986 underviste han på deltid i film og litteratur ved University of Nottingham.

Harvey begynte sin forfatterkarriere med å skrive westernromaner og andre former for enklere serielitteratur. Han har skrevet mer enn hundre bøker under forskjellige navn, og har også skrevet manuskripter for fjernsyn og radio. Han er mest kjent for sine politiromaner om den jazz-elskende kriminalførstebetjenten Charlie Resnick ved Nottingham CID. Den første romanen i serien, *Lonely Hearts*, ble publisert i 1989, og ble av *[[The Times]]* listet som «en av århundrets 100 beste kriminalromaner». To romaner i serien, *Lonely Hearts* og *Rough Treatment*, ble filmatisert av BBC i 1992&ndash;1993.

Harvey selv er av *[[Sunday Telegraph]]* blitt beskrevet som «en av britisk kriminallitteraturs mestere» og av *[[Le Monde]]* som «en av de ledende forfatterne av kriminallitteratur i live i dag». Han har mottatt flere internasjonale priser for sitt arbeide.

I 2007 mottok Harvey britiske Crime Writers Associations høyeste utmerkelse, Dagger-prisene for livslangt arbeid av særlig høy kvalitet.

## Bibliografi (utvalg)

### Frittstående kriminalromaner
* *Amphetamines and Pearls, Sphere* (1976) 
* *The Geranium Kiss* (1976)
* *Junkyard Angel* (1977)
* *Neon Madman, Sphere* (1977)
* *Frame* (1995)
* *Blind, Methuen* (1981)
* *Endgame* (1982 (som James Mann) 
* *Dancer Draws a Wild Card* (1985) (som Terry Lennox)
* *In True Light* (2001)
* *Gone to Ground* (2007)

### Kriminalromaner med Charlie Resnick som hovedperson
#*Lonely Heart* (1989)
#*Rough Treatment* (1990)
#*Cutting Edge* (1991)
#*Off Minor* (1992)
#*Wasted Years* (1993)
#*Cold Light* (1994)
#*Living Proof* (1995)
#*Easy Meat* (1996)
#*Still Water* (1998)
#*Last Rites* (1999)

### Kriminalromaner med Frank Elder som hovedperson
#*Flesh and Blood* (2004)
#*Ash and Bone* (2005)
#*Darkness and Light* (2006)

### Poesi
* *Ghosts of Chance* (1992)
* *Bluer than this* (1999)

## Priser og utmerkelser
* The Sherlock Award for Best Detective Created by a British Author 1998, for *Last Rites*
* Grand Prix du Roman Noir 2000, for *Lumière froide* (*Cold Light*)
* The Barry Award for Best British Crime Novel 2004, for *Flesh and Blood*
* The Silver Dagger 2004, for *Flesh and Blood*
* The Cartier Diamond Dagger 2007
* Prix du Polar Européen 2007, for *De cendre et d'os* (*Ash and Bone*)
* The Short Story Dagger 2014, for novellen Fedora

## Referanser


## Eksterne lenker
* John Harvey – offisiell nettside
* Surrey County Council: John Harvey
* Fantasticfiction: John Harvey
Tesla Roadster

**Tesla Roadster** (2008–12) er en toseters  elbil fra amerikanske Tesla Motors.

Den har 248 hestekrefter eller 288 i utgaven **Sport** og har ikke servostyring. Grunnet de mange (6 831) batteriene på over 400 kilo, er bilens vekt 1200 kilo og rekkevidden over 300 kilometer.

Utgaven "Signature One Hundred" ble utsolgt i løpet av tre uker. Blant de første eiere var George Clooney og Frederic Hauge.

Den ble produsert i England av Lotus i omkring 2 500 eksemplarer.

En Roadster var med raketten Falcon Heavy som ble skutt opp i bane rundt sola i februar 2018.


Fil:Tesla, sin gas.jpg|forfra
Fil:TeslaRoadster-side.jpg|fra siden
Fil:TeslaRoadsterCockpit.jpg|inni bilen
Fil:Elon Musk's Tesla Roadster (40143096241).jpg|Elon Musk sin rundt sola 

## Referanser

## Eksterne lenker
*
Team Milram

**Team Milram** var et tysk sykkellag i UCI ProTour. Laget startet opp som et italiensk lag i etter at Domina Vacanze og Team Wiesenhof slo seg sammen for å øke vinnersjansene til lavbudsjett-lagene. 

Lagets hovedsponsor var Milram, et produktmerke fra Nordmilch der kjernevirksomheten er produksjon og salg av melk, ost og andre meieriprodukter over hele verden. Etter at T-Mobile og Gerolsteiner avsluttet sitt sponsorengasjement i sykkelsporten var Milram det eneste tyske selskapet som sponset et ProTour-lag.

Etter 2010-sesongen ble laget lagt ned.

## Rytterne 2010

## Eksterne lenker
*
Etiopisk kalender

**Den etiopiske kalender** (amharisk የኢትዮጵያ ዘመን አቆጣጠር **') er den viktigste av [[kalender|kalendrene]] som brukes i [[Etiopia]]. Den brukes også av [[Den etiopiske ortodokse kirke]] under navnet **ge'ez-kalenderen**. Den er basert på [[koptisk kalender|den koptiske kalender]], som i sin tur er basert på [[egyptisk kalender|den egyptiske kalender]], men man har også tatt inn elementer fra [[juliansk kalender|den julianske kalender]]. Kalenderen har i likhet med sistnevnte [[skuddår]] hvert fjerde år uten unntak, og skuddårsdagen legges inn [[29. august]] eller [[30. august]] ca. seks måneder før skuddårsdagen 29. februar regnet etter den gregorianske kalenderen.

I og med at regelen for om det skal regnes skuddårsdag sammenfaller for den gregorianske og den etiopiske kalenderen i perioden fra og med 1901 til og med 2099, vil tidspunktet for den etiopiske kalenderens nyttårsdag være fast 11. eller 12. september avhengig av skuddår. (Utenfor dette tidsintervallet må man korrigere for at den gregorianske kalenderen **ikke*' regner skuddår for hele århundre unntatt hele århundre delelige med 400. Denne forskjellen gjør at tidspunktet for den etiopiske nyttårsdagen faller senere og senere ettersom den etiopiske kalenderen regner flere skuddårsdager enn den gregorianske kalenderen.)

Som den koptiske kalender har den etiopiske tolv måneder á tretti dager, samt fem eller seks *epagomenale'' dager, ofte kalt «den trettende måned». Månedene begynner på samme dag som i den koptiske kalender, men har andre navn, på ge'ez. Skuddårsdagen legges inn etter 29. august, seks måneder før man legger den inn i den julianske kalender.
Kvadratroten av 2

**Kvadratroten av 2** er det tallet som gir 2 når det multipliseres med seg selv. Det er et irrasjonalt tall og symboliseres som \sqrt{2} (se kvadratrot). Tallet har en tilnærmet verdi på  .

## Bevis for irrasjonalitet
At kvadratroten av 2 er irrasjonal, kan vises ved hjelp av et kontradiksjonsbevis (som for første gang ble beskrevet av Evklid i det 3. århundre f.Kr.):

Anta at \sqrt{2} er et rasjonalt tall. Dermed finnes det to naturlige tall, a og b, slik at \frac{a}{b}=\sqrt{2}. Vi sier at brøken er forkortet (forenklet) så mye at det ikke går an å forenkle den mer. Om vi kvadrerer på begge sider, får vi \frac{a^2}{b^2}=2 \Rightarrow a^2 = 2b^2. Vi ser at 2b^2 er et partall, siden det har 2 som faktor. Siden da også a^2 er et partall, er a et partall, og vi kan skrive det som 2n. Da får vi (2n)^2=2b^2 \Rightarrow 4n^2=2b^2. Forkorter vi, får vi 2n^2=b^2, og dermed må b^2 også være et partall (siden det kan skrives som produktet av et heltall og 2), og dermed er også b et partall. Men siden både a og b er partall, så kan faktisk brøken \frac{a}{b} forkortes mer (siden de begge har 2 som faktor). Og siden vi har kommet frem til en selvmotsigelse, og bare har gjort én eneste antagelse, er denne antagelsen feil. Og den antagelsen var at \sqrt{2} var et rasjonalt tall, og siden det motsatte av dette er at \sqrt{2} er irrasjonal, så har vi bevist at kvadratroten av 2 er et irrasjonalt tall.

## Forekomst i naturen
I hjernen finnes det gitterceller, oppdaget i 2005 av en gruppe ledet av May-Britt og Edvard Moser. «Gittercellene ble funnet barkområdet som ligger rett ved hippocampus[...] I den ene enden av dette barkområdet er maskestørrelsen liten og i den andre er den kjempe stor. Økningen i maskestørrelse er imidlertid ikke overlatt tilfeldighetene, men øker med kvadratroten av to, fra ett område til det neste.»

## Referanser


## Eksterne lenker
* De første 5 millioner desimaler av kvadratroten av 2
Røykenvikbanen

**Røykenvikbanen** var en om lag syv kilometer lang sidelinje på Gjøvikbanen fra Jaren til Røykenvik ved Randsfjorden. Sidebanen ble trafikkert fra 1900 og frem til 1957. Trafikken på strekningen til Røykenvik kom i gang før resten av Gjøvikbanen ble åpnet, slik at strandbygda ved Randsfjorden i to år kunne regnes som Gjøvikbanens nordligste stasjon.

## Historie
Røykenvikbanen ble primært anlagt for transport av tømmer etter stortingsvedtak i mars 1894, men fikk etter hvert også en viss persontrafikk. Røykenvik ble dessuten trafikkert av dampbåt som fraktet både folk og varer. I en tidlig fase av banens historie ble det også vurdert å forlenge den til Odnes, der det ble anlagt stasjon på Valdresbanen. Dette ble det imidlertid ikke noe av.

Inntil september 1932 var det elleve avganger daglig på banen med persontog, men så ble persontrafikken tilnærmet nedlagt, med bare én daglig avgang kl. 5:20 fra Røykenvik hvert døgn. Fra 25. juni 1949 opphørte persontrafikken på banen helt. Godstrafikken fortsatte imidlertid til november 1957. Ca. 800 meter av strekningen ble etter nedleggelsen beholdt som sidespor ved Jaren stasjon (Jaren–Andfossen), mens resten av banen ble fjernet i 1960.

Stasjonen på Brandbu, banens eneste mellomstasjon, lå usentralt i forhold til bygdas sentrum, og toget ble etter hvert utkonkurrert av bussrutene til Jaren. Fra starten var det holdeplass ved Andfossen, men rundt 1930 ble motorvogner satt inn i trafikk på banen, og en uoffisiell holdeplass ved Augedalsbakken ble åpnet (ca. 700 meter nord for Brandbu).

Stasjonsbygningen på Brandbu ble revet i 1984, men godshuset står fortsatt i ombygget tilstand. Røykenvik stasjon ble brannskadet i 1964, og ble revet året etter. Lokomotivstall, godshus og bryggerhus er bevart. Lokstallen ble brukt som arkiv innen driften på banen ble nedlagt. Senere har den huset keramikkverksted, og i 2015 ble den renovert og tatt i bruk som restaurant. Fylkesvei 34 går i dag over de tidligere stasjonsområdene og en god del av traseen.

## Referanser


## Litteratur
*
* 
* 
* 
* 

## Eksterne lenker
* Fylkesarkivet i Oppland 
* Røykenbanen i openstreetmap.org
* Bilde av Røykenvik stasjon 1948, Digitalt Museum
* Skinnelangs: Røykenvikbanen
Ekstrasensorisk persepsjon

**Ekstrasensorisk persepsjon**, oftest forkortet **ESP**,  er et faguttrykk fra parapsykologien som har glidd inn i dagligtalen fra det amerikanske *extra-sensory perception*, det vil si «oppfattelse utenom sansene», hvor sansene betyr våre vanlige som syn og hørsel. Synske personer hevder å være i besittelse av stor grad av ESP. Det samme gjelder folk som finner vannårer, spår eller finner ting som er mistet eller forlagt.

I mellomkrigstiden ble det drevet mye forskning rundt fenomenene. Det ble gjennomført lange laboratorieforsøk der alle andre omstendigheter tilsynelatende var under kontroll. Mest kjent er kanskje kortgjetningsforsøkene i regi av Joseph Banks Rhine ved Duke University i Nord-Carolina.

En rasjonell forklaring er at underbevisstheten oppfatter ting som ikke behandles direkte av bevisstheten og dermed gir folk illusjonen av å ha andre sanser.

Mye som til da var tatt for god fisk ble avslørt som tøv og lureri, men ikke alt. Enkelte resultater som tilsynelatende tydet på ESP så ut til å ha en rasjonell forklaring som ikke involverte fusk.

Forkjemperne mente at konklusjonen var at det var en viss sannsynlighet for at det var «noe», men dette var ikke noe en kunne fange inn i et laboratorium med den tids måleinstrumenter. Senere etterprøving hevdes å ha bekreftet dette, uten at det i dag er utviklet metoder som gjør undersøkelsene enklere. Kritikere mener at slike undersøkelser er direkte uvitenskapelige siden resultatet aldri har vært mer enn at «noe» finnes «et sted», uten at man kan si noe mer om dette ukjente. ESP er med andre ord en form for pseudovitenskap. Debatten finnes fortsatt, men ingen seriøs forskning rettes så vidt en vet mot dette feltet.

Enkelte mennesker hegner om konspirasjonsteorier som går ut på at visse lands hemmelige tjenester vet mye mer om ESP enn man tror. 

Sciencefiction- og fantasyforfattere har benyttet seg fritt om fenomenene.

## Skeptikere
Parapsykologi er et studie om paranormale fenomener, inkludert ESP. Parapsykologi har i årevis fått kritikk for å fortsette med det de gjør selv om det fortsatt ikke har gitt konkrete bevis for dens eksistens av synskhet etter århundre med forskning. Det vitenskapelige miljøet avviser ESP grunnet mangelen på bevis og mangelen på positive eksperimentelle resultater. De anser ESP for å være pseudovitenskapp. Det vitenskapelige miljøet ser ikke på esktrasensorisk persepsjon som et vitenskapelig fenomen. Skeptikere har i lang tid hevdet at det ikke finnes en holdbar teori til å forklare dette. Alt tyder til at det er historiske tilfeler hvor feil er oppdaget i utviklingen av parapsykologiske studier.

## Referanser


## Se også
*Parapsykologi
*Telepati (tankelesning)
*Clairvoyance (synskhet og prekognisjon)
*Persepsjon
To trøtte typer

***To trøtte typer*** er en norsk tegneserie av Christopher Nielsen. 

Det er også laget to TV-produksjoner (TV-serien ''To trøtte typer'' og kortfilmen *[[To trøtte typers julekalender]]*) og en film (*[[Slipp Jimmy fri]]*) som tar utgangspunkt i disse tegneseriefigurene.

## Tegneserien
***To trøtte typer*** er en samfunnssatirisk tegneserie skrevet og tegnet av Christopher Nielsen. Den første historien med *To trøtte typer*, stod på trykk i Gateavisa nummer 7 i 1981. Tegneserien handler om de to trøtte, småkriminelle blandingsmisbrukerne Odd og Geir i Oslo. Typene og deres hverdagsproblemer er skildret med humor og treffende miljø- og personbeskrivelser i en rufsete undergroundstil. Seriene er utgitt i en rekke hefter, både antologier, og egne soloutgivelser. De fleste historiene er samlet i albumene *[[Homo Norvegicus]]* og *[[Uflaks]]*.

## Utgivelser
*1993: *To trøtte typer: TO TRØTTE TYPER SPESSIAL ! *
*1997: *To trøtte typer: JULE SPESSIAL ! *
*1996: *To trøtte typer 1: TO TRØTTE TYPER EXTRA NARVER SPESSIAL !*
*2000: *Homo Norvegicus*
*2005: *Uflaks*

## Referanser
Vektløfting under Sommer-OL 1904

**Vektløfting under Sommer-OL 1904** ble arrangert fra 31. august til 3. september 1904 på Francis Olympic Field i St. Louis. 

Det ble konkurrert i to øvelser, tohåndsløft og enhåndsløft. Kun fem utøvere deltok, tre fra USA, én fra Tyskland og én fra Hellas. 

## Medaljefordeling

## Resultater

### Enhåndsløft (ti hanteløvelser)
*Kun tre deltakere
*Konkurransen besto av enhåndsløft av vekter i ni forskjellige fastlagte momenter samt et avsluttende valgfritt moment. 
*Det ble gitt plassiffer-poeng etter hvert moment, 5 poeng til vinneren, 3 poeng til nummer to og 1 poeng til nummer tre. I det siste og valgfrie momentet kunne dommerne dele ut opptil 25 stilpoeng 

### Tohåndsløft
*Fire utøvere, to fra USA, en fra Tyskland og en fra Hellas.

## Referanser


## Eksterne lenker
* Weightlifting at the 1904 Summer Olympics hos olympedia.org
UAE Team Emirates-XRG

**UAE Team Emirates-XRG** (tidligere kjent som **Lampre**) er et sykkellag registrert i De forente arabiske emirater.

## 2026
### Ryttere

### Seire

## Referanser


## Eksterne lenker
*
Cannondale Pro Cycling

:*For laget knyttet til Slipstream Sport, se [[Cannondale (2016)]]*

**Cannondale Pro Cycling Team** er et italiensk sykkellag.

Laget ble grunnlagt under navnet Liquigas i 1999, og holdt lenge til i 2. divisjon der de sakte med sikkert bygde opp et navn i sykkelverden. I 2005 slo laget seg sammen med Team Bianchi før den første ProTour-sesongen.

Foran 2007-sesongen ble Bianchi erstattet av amerikanske Cannondale som lagets sykkelleverandør, noe som markerte Cannondales comeback i sykkelsporten, etter at selskapet avsluttet sponsingen av Lampre-Caffita-laget etter 2005-sesongen. Før 2013-sesongen gikk Cannondale inn som hovedsponsor.

I august 2014 kunngjorde laget at de ville slå seg sammen med Garmin-Sharp fra 2015-sesongen.

## Rytterne 2014

## Referanser




## Eksterne lenker
*
Tommys Popshow

***Tommys Popshow*** er et norsk musikalsk underholdningsprogram med Tommy Steine som gikk på TV 2 fra 2003 til 2004. Programmet var lagt opp som en musikkonkurranse der tre kjendislag skulle konkurrere mot hverandre i hvert program. Noen av dem hadde musikalsk bakgrunn, andre ikke. Steine sang en norsk versjon av Robbie Williams' låt «Let me entertain you» i åpningen av hvert program. En rekke andre kjente sanger ble fremført i hvert program av deltakerne. 

Programmet gikk på fredagskvelder og skulle være en konkurrent til Ivar Dyrhaugs ''Beat for beat''. Det gikk dårlig og etter fire sendinger ble programmet flyttet en time tidligere, slik at det ikke kolliderte med *Beat for beat*. Andre sesong gikk på søndagskvelder, tredje på mandagskvelder.

Premieren ble sett av 490 000, mens andre sending falt ned til 287 000.

## Referanser


## Eksterne lenker
*
Erik Nystuen

**Erik Nystuen** (født 20. februar 1957) er en norsk fotballspiller som spilte 118 kamper for  i perioden 1983–1987. Han er registrert med 35 scoringer i denne perioden. Men tar du med scoringer fra før KIL rykket opp til den høyeste divisjonen er han tidenes toppscorer for KIL med 160 mål.

Han gikk under kallenavnet *Gullfot*.

Han jobber i jernbaneverket på Kongsvinger

Han er far til Kongsvingerspiller Espen Nystuen.

## Eksterne lenker
* Profil hos altomfotball.no
Tonight med Timothy Dahle

***Tonight med Timothy Dahle*** er en norsk komiserie med Henrik Elvestad og Espen Eckbo som gikk på TV 2 i 2003. Serien var en parodi på talkshow-sjangeren og handlet om det (tilsynelatende) direktesendt talkshowet «Tonight». Henrik Elvestad hadde rollen som talkshow-verten Timothy Dahle, mens Espen Eckbo spilte en rekke både kjente og ukjente roller. Nye rollefigurer var Timothy Dahles medprogramleder og sidekick, Steinar Hoftun, sexologen Kyrre Ekely, og en imitasjon av komikeren Per Inge Torkildsen. I tillegg var det fast innslag med dokusåpen *Asbjørns*, med karakteren Asbjørn Brekke. Programmet gikk på torsdagskvelder.

Premieren ble sett av 550 000 og hadde en markedsandel på 41,3 prosent.

VGs TV-anmelder var meget fornøy og gav premieren terningkast fem.

## Andre personer i serien
*Trond Fausa Aurvaag –  Tommy 
*Sverre Horge –  Tore 
*Gunny Jorfald –  Anne-Ma Löwer 
*Kristian Ødegård –  Karsten Hegerlund 
*Marian Ottesen –  Tonje Lian 
*Line Verndal –  Emilie Stray-Henriksen

## Referanser